**Krepšinio veteranų „Žalgirio taurė“ atiteko Šakių komandai!**

**Balandžio 11 d. (šeštadienį), Šakių JKSC sporto salėje vyko finalinės 2014-2015 m. m. Žemaitijos krašto krepšinio veteranų varžybos Žalgirio taurei laimėti.**

**2014 -2015 m. m. sezono veteranų krepšinio varžybas organizavo Lietuvos sporto draugija „Žalgiris“. Šiame lygos sezone dalyvavo 8 komandos: Tauragės „Senvagė“, Šilalės „Veteranas“, Raseinių „Naftrus“, Jurbarko „Veteranas“, Tauragės „Senjorai“, Tauragės „Mačas“, Tauragės „Miškininkas“ ir Šakių komanda „Vėjas“.**

**Praėjusį, 2013-2014 m. m., sezoną Žalgirio taurė atiteko tauragiečių komandai „Senvagė‘, o šį, 2014-2015 m. m., sezoną pergalė atiteko, pirmą kartą lygoje dalyvavusiai, šakiečių komandai „Vėjas“. Finalinių varžybų rezultatai:**

***Šakių „Vėjas“ – Tauragės „Senvagė“ 86:62***– dėl 1 vietos
(G. Vartavičius 23, E. Juočiūnas 18, D. Staugaitis 14, Ž. Šimaitis 12)
(R. Ramanauskas 18, T. Maurius ir R. Zakaras po 14)

***Jurbarkas – Šilalė 62:75***– dėl 3 vietos
(E. Peskovas 15, A. Vinkšnaitis 12, R. Rudzevičius 8, V. Tamulis ir R. Budrius po 7)
(M. Kolyčius 13, R. Gedvilas 12, G. Gedvilas 10, V. Gertmonas 9)

 Teisėjų kolegija naudingiausiu Šakių „Vėjo“ komandos žaidėju išrinko Egidijų Juociūną, o naudingiausiu finalinių varžybų žaidėju Dainių Staugaitį.

 Apdovanojimus ir sveikinamuosius žodžius tarė: Šakių meras J. Bertašius, „Žalgirio“ draugijos viceprezidentas – Jurbarko raj. „Žalgirio“ tarybos pirmininkas **P. Valutis,** „Žalgirio“ draugijos generalinis sekretorius **A. Vasiliauskas ir šakių švietimo ir sporto skyriaus vyr. specialistė R.Mozūraitienė.**